La scaunul Sfintei Spovedanii 

După ce ne-am socotit, cunoscut şi însemnat bine toate păcatele şi ne-am rugat 
lui Dumnezeu, apoi mergem la Duhovnic, cu umilinţă, cu frică şi cu evlavie adâncă, aşa, 
ca şi cum ne-am duce în faţa judecăţii lui Dumnezeu, ştiind că Scaunul Sfânt al 
Spovedaniei e Scaunul milostivnic al judecăţii lui Dumnezeu aici pe pământ, unde ne 
curăţim de păcate şi ne înaripăm pentru zborul la cer, în împărăţia Lui Dumnezeiască, 
îngenunchem cu smerenie şi zicem: " Binecuvintează-mă Părinte Duhovnic, ca să îmi pot 
mărturisi toate păcatele!" Apoi continuăm aşa: 

Eu păcătosul (N.N.) mă mărturisesc lui Dumnezeu şi sfinţiei voastre, 
duhovnicescul meu Părinte, că de la spovedania mea cea mai de pe urmă, am greşit de 
mai multe ori. Mă aflu vinovat cu următoarele păcate: (aici ne mărturisim toate păcatele 
scrise pe hârtie şi învăţate pe de rost, cele nemărturisite la ultima spovedanie şi toate câte 
le-am mai făcut de atunci până în prezent). 

PĂCATE ÎMPOTRIVA SFÂNTULUI DUH 

□ Am păcătuit cu încredere prea mare şi nesocotită în Dumnezeu, zicând că El e 
milostiv şi mă va ierta şi pentru aceea pot păcătui din nou. 

□ Mi-am pus în minte ca să păcătuiesc cât voi putea fără a mă înfrâna, zicând că 
am să mă pocăiesc la anul, la bătrâneţe, pe patul de moarte. 

□ Am zis: daca va vrea Dumnezeu, mă voi mântui; iar de n-o va vrea, voi pieri. 

□ M-am deznădăjduit de mila lui Dumnezeu, zicând că pot păcătui înainte, că tot 
nu mă mai iartă Dumnezeu şi tot în iad voi ajunge. 

□ Am stat împotriva adevărului învederat, arătat şi dovedit. 

□ Am întristat, stins şi alungat Duhul Sfânt. 

□ Mi-am împietrit inima neprimind şi nepăzind cuvântul lui Dumnezeu. 

□ Scripturile Dumnezeieşti le-am socotit mincinoase. 

□ Am fost semeţ şi am purtat grijă a păcătui. 

□ Am hulit faptele bune ale aproapelui. Am zavistuit pe aproapele totdeauna 
pentru Darul pe care i 1-a dat Dumnezeu. 

□ Din răutate n-am dat învăţătură despre articolele credinţei, celor neştiutori. 

D N-am vrut şi nu vreau să aud vorbindu-se despre Dumnezeu, credinţă, religie. 

□ Am zis că Dumnezeu e o născocire a preoţilor, dar El nu există în realitate. . . că 
omul nu are suflet. 

□ Am zis că nu este Dumnezeu, nici suflet, nici îngeri, nici draci, nici altă viaţă 
viitoare, pentru că eu nu am văzut, susţinând că eu cred numai în ceea ce văd. 

□ M-am împotrivit învăţăturilor preoţilor şi ale Bisericii, zicând că după moarte 
nu mai este judecată, răsplătirea faptelor, rai şi iad. . . că odată cu moartea 
noastră toate mor pentru noi. 

□ Am zis că Dumnezeu ne-a dat uitării, că nu se mai ocupă de noi. 

□ Am crezut şi susţinut la calendar mai mult decât la Dumnezeu şi la învăţătura 
Sfintei Biserici Ortodoxe. 

□ Am crezut în spiritism, m-am dus la cei ce grăiesc cu morţii. M-am încrezut în 
felurite vedenii. 



□ M-am lepădat de unica dreaptă-credinţă Ortodoxă. 

□ M-am despărţit de unica Biserică a Domnului Hristos, dezertând la alte credinţe 
schismatice, eretice, rătăciri sectare..., evrei, turci... 

□ Am luptat împreună cu potrivnicii ortodoxiei la discreditarea şi distrugerea 
preoţilor zeloşi şi a învăţăturilor divine şi a Bisericii lui Dumnezeu. 

□ M-am lepădat de dreapta-credinţă ortodoxă creştinească şi am dezertat la alte 
credinţe eretice şi rătăciri sectare. 

□ Mi-am pus în minte să mă omor. M-am hotărât odată, ba şi de mai multe ori a 
împlini acest păcat cumplit. 

PĂCATE STRIGĂTOARE LA CER 

• Am ucis pe altul cu voia mea. 

• Am făcut sodomie, bărbat cu bărbat, femeie cu femeie, eu cu altul şi altul cu 
mine. 

• Am preacurvit peste fire cu soţia mea şi cu alte femei (cu soţul meu şi cu alţi 
bărbaţi), primejduindu-mă vremelnic şi veşnic. 

• Am asuprit pe cei săraci, pe văduve, pe orfani, şi pe cei neputincioşi. Am oprit 
plata slugilor, lucratorilor. 

• Am defăimat, batjocorit şi vorbit de rău pe părinţii mei. 

• M-am arătat nemulţumitor faţă de dânşii. I-am bătut. 

• Am defăimat pe sfinţiţii mei Părinţi sufleteşti (Preoţii Bisericii), neţinând seama 
de învăţăturile lor date spre folosul meu şi spre cel obştesc, după porunca lui 
Dumnezeu. 

PĂCATE ÎMPOTRIVA CELOR 10 PORUNCI 

Porunca a I-a 

• Am avut îndoială în privinţa credinţei întru Unul Dumnezeu Prea Sfânt: Tatăl, 
Fiul şi Duhul Sfânt, Treimea cea de o fiinţă şi nedespărţită. 

• Am şi acum îndoială în privinţa acestei credinţe. 

• Nu cred cu destulă tărie într-un Sfânt Botez care se face spre iertarea păcatelor 
strămoşeşti şi proprii. 

• M-am îndoit uneori asupra credinţei într-una Sfântă, Sobornicească şi 
Apostolească Biserică Ortodoxă, în învăţăturile, dogmele şi în cele şapte Taine 
Sfinte ale ei: Botezul, Mirungerea, Pocăinţa, împărtăşania, Preoţia, Nunta, 
Maslul. 

• N-am iubit pe Dumnezeu mai presus de orice din lumea aceasta. 

• Am căutat să plac mai întâi oamenilor şi mai pe urmă lui Dumnezeu. 

• Am purtat numele creştinesc spre osândire vremelnică şi veşnică. 

• M-am abătut de la unica dreaptă credinţă. M-am despărţit de unica Sfântă 
Biserică a Domnului Hristos, de Sfânta Biserică Ortodoxă, dezertând la alte 
credinţe: schismatice, eretice, şi la rătăciri sectare. 

• M-am unit cu schismaticii, ereticii şi sectarii. 



Am cercetat capiştile (adunările) lor. Am ascultat învăţăturile lor. Am cântat 

cântecele lor. Am citit cărţile lor eretice şi sectare. 

Am primit pe ereticii, rătăciţii şi schismaticii sectari în casa mea. Am ascultat 

minciuno-învăţăturile lor, zicând că vorbesc bine din Scripturi. M-am rugat cu 

ei, am prăznuit cu ei, am primit daruri le la ei. 

Am părtinit ereticilor şi sectarilor, zicând că legea lor e bună şi că credinţa, 

viaţa lor, ar fî şi ea bună, ba şi mai bună decât a noastră, înjosind astfel credinţa 

noastră sfântă şi căzând sub afurisanie şi sub anatema. 

Am îndoială în unele părţi ale dreptei şi adevăratei credinţei noastre ortodoxe. 

Am primit binecuvântare de la eretici. Am avut legături cu ei. Am avut legături 

cu eretic sau cu eretică. 

Am citit cărţi schismatice, eretice şi sectare, atee... păgubitoare de suflet, care 

contrazic, atacă şi batjocoresc religia, Sfânta Biserică Ortodoxă, cultul ei şi pe 

sfinţii ei Slujitori. 

Am făcut glume răutăcioase, şi am vorbit măscăriciuni la adresa Ortodoxiei şi a 

Clerului. 

Am defăimat pe orbi, ologi, şchiopi şi ciungi. 

Am grăit glume cu cuvintele Dumnezeieştilor Scripturi. 

Am privit la diferite privelişti păcătoase, jocuri, râsuri, etc. 

M-am ruşinat a mă ruga lui Dumnezeu. M-am ruşinat a-mi face drept, semnul 

Sfintei Cruci pe faţa mea, am batjocorit semnul Sfintei Cruci prin mătănăieli şi 

prin schimonosirea ei. 

Am făcut semnul Sfintei Cruci în felurite forme, în: cusături, broderii, alesături, 

aşternuturi, covoare... pe care le-am aşezat pe jos: în casă, în Biserică, şi-n alte 

locuri, unde s-a profanat Semnul biruinţei noastre, prin şederea pe el şi prin 

călcarea cu picioarele. 

Am făcut semnul Sfintei Cruci în pietre de pavaje, mozaicuri, etc. şi pus pe jos, 

la trotuare, prin case, Biserici, şcoli, localuri publice, etc, unde s-a profanat 

prin călcarea cu picioarele. 

Am făcut semnul Sfintei Cruci pe faţa pământului, şi pe cel făcut de alţii nu 1- 

am şters. 

Mi-am făcut semnul Sfintei Cruci cu capul acoperit când am trecut pe lângă 

Sfânta Biserică - unde e de faţă întotdeauna Trupul Domnului în Sfânta 

împărtăşanie - şi pe lângă Sfânta Cruce care ne reaminteşte de răstignirea 

Domnului nostru Iisus Hristos. 

Nu m-am rugat lui Dumnezeu cu credinţă, ci numai de formă, de obicei... cu 

ochii închişi, ca sectarii. 

M-am gândit adeseori în timpul rugăciunii la: lucruri lumeşti, oameni, vite, 

gospodărie, vrăjmaşi, treburi, deşertăciuni. 

Nu m-am rugat întotdeauna cu faţa îndreptată către răsărit - după rânduiala 

Sfintei Biserici Ortodoxe; ci adeseori şi către apus, miazănoapte, miazăzi, ca 

unii păgâni, papistraşi, eretici şi sectari. 

M-am rugat cu faţa îndreptată către apus, miazăzi şi miazănoapte, ca unii 

păgâni, papistraşi, eretici şi sectari. 

Am zis că toate religiile sunt bune. 



Am dus daruri şi bani la altarele ereticilor. 

Am apărat şi încurajat pe ereticii sectari, ascultând şi urmând la capiştile lor. 
Mi-am părăsit credinţa ortodoxă şi m-am dus la erezii şi la eretici, dându-le 
astfel mare curaj a huli Sfânta Biserică Ortodoxă Universală a Domnului nostru 
Iisus Hristos. 

Porunca a Ii-a 

Am slujit mai mult decât lui Dumnezeu făpturilor Lui: părinţilor, copiilor, 

fraţilor, surorilor, soţiei, rudelor, vecinilor, prietenilor, banilor, averii, luxului, 

prăznuirilor drăceşti cu jocuri, cântece curveşti, ş.a. 

Am călcat poruncile lui Dumnezeu slujind poftelor păcătoase ale trupului, lumii 

şi diavolului. 

M-am lăsat amăgit spre păcate de ruşinea oamenilor şi pentru bunuri pieritoare 

şi păcătoase plăceri trupeşti. 

Am slujit feluritelor găteli şi împodobiri deşarte, lumeşti, ucigătoare de suflete. 

Am slujit idolilor: adică pântecelui, mândriei, necurăţiei, curviei, preacurviei, 

mâniei, zgârceniei, zavistiei, lenevirii, clevetirii, râsului, petrecerilor şi 

ospeţelor drăceşti cu jocuri, cântece curveşti şi altor păcate idolatre de felul lor, 

cu voia şi le-am jertfit din agonisita mea. 

M-am înfierbântat a mă pune în slujba feluritelor păcate. 

Am smintit pe alţii. I-am ocărât, zicându-le că de ce sunt aşa de blânzi, de ce se 

lasă batjocoriţi, de ce cercetează regulat Biserica, de ce sunt rugători de 

Dumnezeu. 

Am râs de cei ce se reţineau de la prăznuiri drăceşti cu jocuri, cântece curveşti, 

vorbe putrede, glume, fumat, băuturi spirtoase... de cei ce se spovedeau şi se 

împărtăşeau cu Sfintele Taine, creştineşte. 

Am oprit pe alţii de la fapte bune. 

Am gândit şi crezut ca-i bine: a pune aşternuturi cu cruci pe jos, pe paturi, pe 

scaune... a pune podoabe idolesti (bijuterii) pe faţa Sfintei Icoane a Maicii 

Domnului; a retrograda pe Maica Domnului cu rostirea cuvântului de "mireasă" 

în loc de "Maică pururea Fecioară", a sta pe soleua Altarului, a strica aspectul 

Sfântului Altar, în a dormita, vorbi, râde... la rugăciune, acasă şi în Sfânta 

Biserică. 

Am avut şi am încă îndoială, după învăţăturile ereticilor şi sectarilor, asupra 

sfinţeniei Sfintei Biserici, a Sfintelor Icoane, a Sfintei Cruci şi le-am hulit după 

sataniceasca socoteală a ereticilor şi sectarilor, zicând că ele sunt idoli. 

In loc de a tămâia casa cu tămâie şi smirnă după rânduiala creştinească spre 

slava lui Dumnezeu, eu le-am afumat cu fum de tutun spre bucuria diavolilor. 

In loc de rugăciune şi Sfânta Cruce: dimineaţa, la amiază, seara, de şapte ori în 

zi... mi-am făcut ţigară?., când am stat la masă, în timpul mesei şi la ridicarea 

de la masă, am făcut şi aprins ţigara, pipa, luleaua... am fumat bucurând pe 

diavoli şi mâniind pe Dumnezeu, în loc de a-I mulţumi pentru mâncare, 

băutură, şi multele bunătăţi ce mi le-a dat? 

Am întrebuinţat stupefiante: opiu, cocaină... distrugându-mi sănătatea şi viaţa? 

La scularea din somn şi în alte vremi, am făcut ţigarea dreaptă.... şi Sfânta 



Cruce strâmbă? Am afumat casa cu tutun, pufăind înaintea sfintelor icoane, care 

sunt în casa mea o parte din catapeteasma Bisericii, în care locuieşte 

Dumnezeu, de sute şi mii de ori mai mult, decât am tămâiat cu tămâie sau cu 

smirnă sfinţită pe Preotul Bisericii. Am servit păcatul fumatului, cumpărând 

ţigări, dând foc ori chibrit, fumătorilor la aprinderea ţigărilor, prin cultivarea 

tutunului, pregătirea lui în fabrici, prin darea de bani pentru cumpărarea 

tutunului şi altele, făcându-mă părtaş acestui păcat. 

Mi-am lepădat prin radere, podoaba bărbătească (barba şi mustăţile), 

aruncându-le la gunoi ca să apar mai tânăr după voia veacului acestuia. 

M-am pudrat, m-am parfumat, m-am spălat cu săpunuri parfumate ca să fiu 

atrăgătoare trupeşte. 

M-am mascat, dându-mi altă faţă străină, şi m-am făcut din bărbat femeie, din 

femeie bărbat, capră, urs, strigoi, brezaie şi în alte chipuri urâcioase înaintea lui 

Dumnezeu şi plăcute diavolilor, după chipurile idolilor egipteni, asiatici... cu 

cap de animale, de fiare sălbatice, de jivini, de târâtoare şi de oameni, căzând 

astfel sub groaznic blestem, afurisenie şi anatemă a Dumnezeieştilor Scripturi şi 

a Bisericii lui Dumnezeu. 

M-am dus la descântători, vrăjitori, fermecători. 

Am descântat, ghicit, vrăjit, făcut farmece. 

Am citit şi am ţinut în casă cărţi de samca, de descântece, de vrăji, de farmece 

şi de dezlegarea farmecelor, de explicarea viselor, a semnelor, a zodiilor. Am 

crezut în strigoi, vârcolaci, descântece, vrăji, farmece, şi în ghicitorii cu 

pascalia, cu planeta, cu zodia, cu Psaltirea, cu cărţile de joc, cu ghioc, bobi şi 

cafea, cu ceară, cositor şi plumb topite şi turnate în apă, în ghicitorii în palmă, 

după glasul cucului, cucuvelei, dobitoacelor şi în mişcările lor, în ghicirea cu 

morţii (spiritism) şi în alte credinţe superstiţioase (greşite) drăceşti. 

Am crezut şi am spus altora ca-mi va merge rău de-mi iese înainte un preot, şi 

de-mi iese cineva cu gol, şi altele ca acestea. 

Am purtat baiere ca să mi se dezlege junghiul, am purtat roşu ca să nu mă 

deochi şi ţiduli. Am uns toate cu usturoi la Sfântul Andrei. Am purtat pelin la 

Rusalii, cărţi de samca ( în Bucovina cărticică). Mi-am căutat norocul în 

ghicirea cu papagal şi zodii ca să văd şi ziua în care m-am născut, de este bună 

ori rea. 

Am mers la cei care leagă bărbatul sau femeia ca să nu se împreune (şi fac pe 

ursită). 

Când am avut vre-o boală, eu sau femeia mea, copii, părinţii, prietenii, vita 

mea, când am avut vre-o pagubă, când mi s-a furat ceva, am părăsit ajutorul lui 

Dumnezeu şi Sfânta Biserica Lui şi am alergat la ajutorul drăcesc cu ghicituri, 

descântece, farmece şi vrăji, cazând astfel sub afurisenie. 

Am dat sfaturi viclene şi rele altora, ca să alerge la ghicitori, fermecători, 

vrăjitori şi descântători şi la alte răutăţi, i-am îndemnat spre paguba şi ocara lor 

şi a numelui creştinesc, păgubindu-mi astfel mult şi sufletul meu. 

Am purtat cercei (buton) în urechi, brăţări la mâini, mărgele, hurmuz, salbă şi 

zgardă la grumaz. 

M-am împărtăşit fardată, împodobită după moda semi-nudului (aproape 

despuiată), asemenea idolilor, având buzele vopsite cu ruj, căzând în păcatul 



furilor de cele Sfinte şi al profanării Dumnezeieştii împărtăşanii. Am alergat în 

căile pierzării şi mi-am petrecut anticreştineşte viaţa pe pământ. 

Am purtat inele în degete în afară de ziua în care m-am cununat. 

Am făcut focuri şi am trecut peste ele la priveghiurile morţilor etc. 

Mi-am făcut alunele pe faţă. Am purtat cămăşi împodobite cu flori, mărgele, 

pui, etc. 

Am avut credinţa deşartă şi păgânească a budiştilor că sufletul după ce iese din 

om trece într-un porc, cal, măgar, câine, ploşniţă, etc. 

Am chiuit în buţi, poloboace, linuri, vase mari, ca idolatrii. Am avut şi am 

multe superstiţii. 

Porunca a IlI-a 

Mi-am pus în gând să jur strâmb cu voia mea şi fără de voie. Am jurat strâmb la 
judecată cu voia mea şi fără voie. 

Am jurat drept la judecată fără să fi fost silit, ori silită. M-am îmbiat (oferit) 
adeseori să jur. 

Am obiceiul rău de a zice :"zău", "zău lui Dumnezeu","ştie Dumnezeu", etc, şi 
a chema fără nici un rost la toate nimicurile numele lui Dumnezeu şi a Sfinţilor 
Lui. Am zis:"Dumnezeu ştie" şi altele asemenea, fără să fie vorba de nici un 
lucru folositor trupeşte. 

M-am dat dracului pe mine, pe soţie, pe Părinţi, pe copii, pe oameni, pe 
dobitoace, lucruri şi alte zidiri ale lui Dumnezeu. 
M-am blestemat cu jurământ şi fără de jurământ. 
M-am jurat a răsplăti răul făcut de alţii tot cu rău. 

Am împlinit jurămintele cele rele şi nelegiuite pe care le-am făcut cândva în 
mânie sau în lipsa judecaţii sănătoase. 

In loc de a mă împăca cu aproapele meu, l-am tras la judecată şi jurământ. 
Am judecat pe aproapele meu fără socoteală, cu nedreptate... cu asprime... fără 
a mă gândi la judecata lui Dumnezeu. 

Am vorbit, gândit, susţinut că: creştinii, cei sfinţiţi (monahii, Preoţii), pot să 
jure oricând. 

Am făgăduit cuiva ceva cu jurământ, gândind în aceeaşi vreme să nu împlinesc 
făgăduinţa. 

Am suduit de cele sfinte... singur, şi în faţa copiilor şi a oamenilor mari, 
aducându-le sminteală, şi învăţându-i astfel la acestea şi la alte felurite răutăţi 
sataniceşti, ba şi la alte nelegiuiri. 

Am vorbit cu dispreţ despre Una Sobornicească şi Apostolească Biserică, 
spirituală şi materială. 

Am hulit rânduielile, slujbele, învăţăturile, cântările şi altele din cele sfinte ale 
ei. 

N-am împlinit făgăduinţa dată potrivit învăţăturilor Duhovniceşti, la Sfântul 
Botez şi la primirea altei dregătorii duhovniceşti sau obşteşti. 
Am făcut făgăduinţe bune în faţa lui Dumnezeu în vre-o strâmtoare, la vre-o 
cumpănă grea ori atunci când am fost mai aproape de Dumnezeu şi pe urma le- 
am călcat. 



N-am lucrat din răsputeri a păzi poruncile Dumnezeieşti, ci am luptat pentru a 

le dispreţui, huli şi călca în picioare. 

M-am împărtăşit cu nevrednicie cu Preasfântul Trup şi Sânge al Domnului Iisus 

Hristos. 

După Sfânta Spovedanie şi Sfânta împărtăşire, m-am întors cu ştiinţă şi voinţă 

la păcate, făcându-mă astfel, fur de cele sfinte. 

Am scuipat în cele trei zile după ce m-am împărtăşit... în ziua în care am luat: 

Agheasmă Mare, Sfinte Părticele, Sfânta Anaforă, fără pregătire, învrăjbit, 

certat, întinat... Am scos Sfinte Părticele contra vrăjmaşilor... le-am pus pe foc... 

dat pe apă... cu meniri satanice. 

Am crezut rău că cei care se împărtăşesc mor, şi de aceea nu-i bine să se 

împărtăşească cineva, ca să nu moară. 

Am silit, am amăgit şi corupt pe cineva cu bani, cu îngrozire şi cu minciuni ca 

să jure strâmb. 

Am întrebuinţat numele lui Dumnezeu la descântece, vrăji, ghicitorii şi la alte 

slujiri drăceşti, să înşel pe cei mai simpli. 

Am săvârşit păcatul ieroseliei. 

Am chemat numele lui Dumnezeu să-mi ajute a păcătui şi a mă abate de la 

adevărata credinţă şi vieţuire creştinească şi pentru a dezerta din unica Sfântă 

Biserică Ortodoxă, universală, a Domnului Iisus Hristos. Am cârtit împotriva 

lui Dumnezeu în vre-o scârbă. 

Am cerut în rugăciuni, de la Dumnezeu, ce nu se cădea, ce era vătămător. 

Am făgăduit să dau slujbe, bani, vesminte, obiecte bisericeşti, case, pământ, 

etc, la Sfânta Biserică, la Sfintele Mănăstiri şi Schituri; să îmbrac, să ajut pe 

Călugări, apoi pe săraci şi pe neputincioşi şi n-am dat nimic, călcându-mi astfel 

această făgăduinţă. 

Am zis că copii în zadar se botează atunci când sunt mici, că n-au nici un fel de 

păcate. 

M-am jurat zicând: să orbesc, să mor, să n-am parte de copii mei şi altele. Mi- 

am cerut moartea în necazuri. 

Am necinstit numele lui Dumnezeu în felurite chipuri. 

Porunca a IV-a 

Am lucrat în Duminici şi Sărbători legale, la mine şi la alţii. Am fost la 

vânătoare în acele zile sfinte. 

Am făcut clăci în Duminici şi Sărbători. M-am dus la alţii să lucrez la clăcile 

făcute în Duminici şi Sărbători. Am făcut clăci cu lăutari, povestiri netrebnice, 

vorbe scârnave, fapte nelegiuite, prăznuiri drăceşti cu jocuri, cu cântări curveşti, 

beţii, sfezi, sudalme, ş.a. 

Mi-am ales în Sfânta Biserică locul cel mai de frunte. 

Ca femeie ori fată mare, am trecut din pronaos în naosul Sfintei Biserici, şi am 

stat printre bărbaţi şi înaintea lor. 

N-am adus daruri la Sfânta Biserică după datoria noastră creştinească. 



Am ascultat fără evlavie Sfintele Laude Dumnezeieşti, Sfintele Scripturi, 

predicile, cazaniile, Sfânta Slujbă şi Dumnezeieştile Liturghii. 

N-am cercetat regulat Sfânta Biserică în Duminici şi Sărbători, zicând că mă 

pot ruga şi acasă. 

Am venit prea târziu la Sfânta Biserică. Am ieşit mai înainte de săvârşirea 

Sfintei Liturghii, asemănându-mă lui Iuda Iscarioteanul, care înaintea celorlalţi 

Apostoli a plecat de la Sfânta Cină. 

N-am sfinţit zilele sfinte ale Duminicilor şi Sărbătorile cu faptele milei trupeşti 

şi sufleteşti. 

N-am citit şi n-am ascultat cuvintele Dumnezeieşti din Sfânta Scriptură şi din 

Sfânta Tradiţie, în Duminici şi în Sărbători. 

M-am adunat cu călcătorii Legilor Dumnezeieşti şi am hulit împreună cu ei cele 

sfinte. Am defăimat şi clevetit pe slujitorii Dumnezeieştilor Altare şi pe 

aproapele meu. 

M-am dus la Sfânta Biserică împodobit, ferchezuit, cu părul făcut cărări, breton, 

bucle, ras, pudrat, înzorzonat cu podoabe de lux, trufindu-mă cu aceste 

deşertăciuni sataniceşti. 

Am cugetat cele rele şi am vorbit în Sfânta Biserică, m-am uitat şi înapoi, 

aducând cu aceasta sminteală şi celorlalţi rugători de Dumnezeu. Am povestit în 

Sfânta Biserică deşertăciuni lumeşti. 

Am oprit copii, slugile, rudeniile, prietenii şi pe alţii de la Sfânta Liturghie, de 

la rugăciuni şi de la ascultarea Dumnezeieştilor învăţături. 

Am îndemnat pe alţii a părăsi unica Sfântă Biserică Ortodoxă creştinească şi a 

se duce la schismatici (uniaţi cu papa), la papistraşi, la eretici, la calendarişti şi 

prin capiştile rătăciţilor sectari. 

Am postit Sâmbăta şi Duminica. 

Am făcut Sâmbăta şi Duminica plecări de genunchi (metanii mari). 

N-am făcut metanii în zilele în care trebuia a le face. 

Am nesocotit facerea sfintelor rugăciuni. 

N-am lăudat pe Dumnezeu de şapte ori în zi după datorie. 

Când n-am putut lua parte la slujba Sfintei Liturghii, stând acasă, ori cu vitele la 

păscut, nu m-am rugat lui Dumnezeu în timpul Dumnezeieştilor Slujbe. 

Ca femeie am intrat în Sfânta Biserică când am avut curgerea de sânge lunară. 

Când mi-a venit aceea acolo, n-am ieşit afara repede. 

Ca bărbat am intrat în Sfânta Biserică, când am avut scurgere, nespălat, 

neprimenit. 

Am hulit Biserica lui Dumnezeu, şi am oprit pe alţii de a merge la Sfânta 

Biserică pentru a se ruga într-ânsa. 

N-am cercetat regulat Sfânta Biserică în zilele Sfinte zicând că mă pot ruga şi 

acasă. 

Am crezut şi vieţuit anticreştineşte, aşa încât s-a hulit Numele lui Dumnezeu 

între eterodocşi, prin mine. 

Am stat la masă, m-am sculat de la masă fără Rugăciune, şi fără blagoslovenie. 

Stând la masă, în timpul mâncării am mâncat cu lăcomie şi fără de rânduială, 

am vorbit orice, am râs şi alte neorânduieli am făcut. 



Am zis că adventiştii fac bine că serbează sâmbăta în locul Duminicii. 

Am nesocotit hotărârea Sfântului Sinod cu îndreptarea calendarului şi am lucrat 

vrăjmăşeşte cu gândul, cu cuvântul şi cu fapta pentru a învrăjbi şi pe alţii spre 

neascultare şi să lupte împotriva acestei hotărâri a Sfintei Biserici, provocând 

multe crime spirituale şi trupeşti, prin susţinerea aceea nebunatică. 

Am ascultat învăţătura calendariştilor şi am zis că Sfânta Biserică este spurcată 

şi că Preoţii s-au papistrăşit şi că nu mai au Dar. Am botezat şi am cununat încă 

odată pe cei botezaţi şi cununaţi de ei (de Preoţii care ţin porunca Sfântului 

Sinod privitoare la îndreptarea calendarului). 

M-am făţărnicit că cred, vieţuiesc, după Dumnezeu, dar în realitate eram contra 

Ortodoxiei. 

Porunca a V-a 

Ca Părinţi de copii, n-am iubit, nici n-am îngrijit deopotrivă pe fii noştri. 

Am împiedicat pe fii mei de a merge la călugărie, şi după ce s-au dus, le-am 

oprit partea de moştenire. 

Ca părinte trupesc, n-am purtat grijă de mântuirea fiilor şi fiicelor mele. . . Nu i- 

am crescut în învăţătura şi frica Domnului. Nu i-am învăţat rugăciunile pe care 

trebuie să le ştie orice creştin: împărate ceresc... Sfinte Dumnezeule... Prea 

Sfântă Treime. . . Tatăl Nostru. . . Crezul. . . Psalmul 50 de Pocăinţă. . ., Poruncile 

Dumnezeieşti, Poruncile Bisericii, Fericirile, faptele milosteniei trupeşti şi 

sufleteşti; păcatele de moarte, păcatele împotriva Sfântului Duh şi cele 

strigătoare la cer, împotriva celor 10 porunci... de moarte, străine, şi alte 

învăţături şi rugăciuni folositoare de suflet. 

Nu i-am învăţat cu cuvântul şi cu pilda să se spovedească şi să se împărtăşească 

cu vrednicie cu Sfintele Taine. Nu i-am învăţat să se ferească a se întovărăşi cu 

creştinii falşi şi răi, să se păzească de prieteşuguri lumeşti păgubitoare mântuirii 

sufletului. Ca părinte am fost prea aspru faţă de copii mei. 

Nu i-am certat, nici nu i-am pedepsit pentru faptele rele şi mai des pentru 

furtişaguri şi desfrânări. Nu i-am oprit a pleca seara şi a umbla noaptea 

vagabonzi prin sat. 

Am povăţuit pe copii mei şi pe slugi să meargă cu vitele prin semănăturile şi 

ierburile de cosit ale oamenilor şi chiar anume i-am trimis. 

Am purtat ură pe tata şi pe mama. Nu i-am ascultat când mi-au poruncit să 

umblu în căi bune. 

Am iubit pe Părinţi mai mult ca pe Dumnezeu. 

Nu i-am ascultat atunci când mi-au poruncit să nu umblu în cai rele şi de 

pierzare sufletească, să nu plec noaptea de acasă la clăci, jocuri şi destrăbălări, 

şi să nu mă însoţesc cu cei răi şi nelegiuiţi. Nu mi-am cinstit părinţii cu 

cuvântul şi cu fapta. 

I-am blestemat, suduit, îngânat şi i-am batjocorit, zicându-le beţivi, nebuni, 

strigoi, curvari, şi moşnegi (în batjocură). 

Am dorit Părinţilor mei boală, necazuri, tulburări şi moarte. I-am părăsit şi nu i- 

am îngrijit la necazul, bolile, slăbiciunile şi bătrâneţile lor. Nu i-am ajutat în 

slăbiciunile şi bolile lor, nici măcar cu cuvinte mângâietoare, nici cu cele 

trebuincioase întreţinerii lor trupeşti şi sufleteşti, nici cu rugăciuni sau cu alte 



binefaceri de care au avut lipsă. Am fost neascultător şi prea aspru cu părinţii 

mei. 

Nu mi-am împlinit datoriile către părinţii mei. 

Din cauza zgârceniei, şi a nepăsării, n-am plătit Sfinte Liturghii, Sărindare, 

Panahizi. . . şi milostenii pentru uşurarea păcatelor şi izbăvirea din muncile 

iadului, a sufletelor repausaţilor mei. 

Când am pierdut sau mi s-a furat ceva, când am fost bolnav sau prigonit de 

vrăjmaşi, la felurite năpăstuiri şi necazuri, în loc de a alerga la Sfintele Biserici, 

de a plăti Sfintele Liturghii. . . pentru izbăvirea de acestea, m-am dus la 

descântători, ghicitori, vrăjitori, fermecători, cu credinţa că mă pot izbăvi prin 

diavolescul lor meşteşug. 

Am crezut în visuri. Am în casă cărţi de explicarea viselor. 

N-am ascultat de stăpâni, de stăpânire, nici de mai marii mei. 

N-am avut grijă, ca stăpân, de slugile mele, ci le-am batjocorit şi asuprit. 

M-am ruşinat a-mi împlini datoria mea de Pastor sufletesc. 

Ca părinte spiritual nu m-am îngrijit de mântuirea sufletelor păstoriţilor mei. 

M-am împotrivit învăţăturilor Preoţilor Sfintei Biserici, zicând că după moarte 

nu mai este Judecată, rai şi iad. 

Am purtat ură asupra Preoţilor Bisericii. 

I-am batjocorit, suduit, pizmuit, bătut, şi i-am vorbit de rău. 

Am fost neascultător faţă de Părinţii spirituali, Preoţii Bisericii Ortodoxe şi de 

conducătorii buni ai ţării. 

I-am nesocotit, clevetit, hulit, strâmtorat, luat în râs, şi m-am împotrivit lor cu 

obrăznicie. 

Am lucrat împotriva rânduielilor Sfinte, prin care am pricinuit Părinţilor 

Duhovniceşti amărăciuni. 

N-am păzit aşezământul (canonul) dat de Părintele meu Duhovnicesc. 

Am învinuit şi grăit de rău pe preoţi, zicând că sunt lacomi şi nesăţioşi. 

Când am întâlnit pe preot în cale, am gândit, ba chiar am şi zis că e semn rău. 

Ca bărbat nu mi-am iubit femeia mea ca pe mine însumi. Am batjocorit-o fără 

milă şi am bătut-o, socotind-o ca pe o roabă, iar nu ca pe o soţie legitimă, aşa 

cum mi-a dăruit-o Dumnezeu. Ca soţie, nu m-am supus bărbatului meu. 

L-am ocărât, dosădit, necăjit şi l-am făcut astfel de s-a şi îmbolnăvit din pricina 

mea. L-am făcut de a suduit, drăcuit şi blestemat. 

Pentru multa mândrie l-am silit să cheltuiască pe îmbrăcăminte luxoasă şi pe 

alte deşertăciuni mai mult decât s-a agonisit în casă, din care cauză am căzut în 

sărăcie. 

In ale căsătoriei nu m-am supus lui. 

Am nelegiuit amândoi contra firii, ori cu buruieni, cu leacuri pentru a nu face 

copii. 

M-am despărţit de soţul meu şi m-am căsătorit iarăşi. 

Porunca a Vi-a 

Am gândit să mă răzbun asupra vrăjmaşilor care mi-au făcut rău. 

Am poftit să li se întâmple vre-o pagubă mare, ba chiar şi moarte, celor ce m-au 

supărat şi mi-au făcut vre-un necaz. 

Am amărât viaţa altora, şi le-am şi zdruncinat astfel sănătatea lor. Am urât pe 

aproapele. Am bătut rău şi am stâlcit pe alţii. 

Am sfătuit pe alţii la bătăi şi la ucideri. 

Am ucis pe alţii prin lovire, armă, vărsare de sânge, otrăvire şi prin înecare. 

Am ucis oameni cu voie, fără de voie, în război, în apărarea zisa legitimă. 

Am ucis pe aproapele meu prin grăirea de rău sau ponegriri. 

Am ucis pe alţii pentru a le răpi averea lor ori altceva. 

Am contribuit la uciderea sufletească şi trupească a copiilor mei. 

Am făcut leacuri şi doctorii otrăvitoare, injecţii ucigătoare şi am omorât cu ele 

şi pe oameni, dându-le lor în mâncare, în băutură. 

Am băut şi întrebuinţat buruieni, doctorii, ca să nu facem copii. 

Am dat buruieni şi doctorii anume făcute, femeilor însărcinate (gravide) ca să-şi 

ucidă pruncii în pântece şi le-am sfătuit să-şi ucidă copii mergând la moaşe sau 

la doctori ca să-i scoată cu mâna sau cu maşina. Am ucis copii în pântece şi i- 

am avortat. 

Am căutat să botez pe cei avortaţi (pierduţi). Am ucis copii după naştere, 

nebotezaţi. Am omorât copii după botez. Am înăbuşit copilul (botezat) 

dormind. Am lăsat copilul să moara nebotezat. 

Am lăsat copilul din nebăgare de seamă de a căzut în apă, în foc, s-a ars şi a 

murit. 

Am abandonat copii vii, botezaţi, în străzi, în târguri, la uşa Bisericii şi în alte 

locuri, pe unde trec oamenii, spre a fi găsiţi şi crescuţi. 

Am păcătuit în înţelegere cu soţul (soţia) mea contra Legii Dumnezeieşti pentru 

a nu face copii. 

Am însoţit pe alţii la ucideri. 

Mi-am destrămat singur sănătatea mâncând şi bând peste măsură, prin ospeţe, 

petreceri, jocuri, baluri, etc. 

Am făcut pariuri diavoleşti că ne vom întrece în mâncări, în băuturi, ridicaturi, 

sărituri, jocuri, strigări şi chiuituri nebuneşti, prin care mulţi si-au pierdut 

sănătatea şi viaţa, pogorându-se cu zile în mormânt şi în iad. 

Mi-am ucis sufletul cu purtarea de grijă a trupului spre împlinirea poftelor 

josnice şi a păcatelor grele. 

Am ucis cinstea altora prin grăirea de rău. 

Am plătit slujbe la Preoţi pentru vrăjmaşi ca să-i afurisească şi să se roage lui 

Dumnezeu să-i pedepsească cu boli, nenorociri (stropşeală) sau cu moarte. 

Am câştigat bani şi avere cu vicleşug, înşelătorii, minciuni, vrăji, descântece, 

farmece şi cu alte mijloace drăceşti, ucigându-mă pe mine şi pe alţii, sufleteşte. 

Am fost crud cu animalele şi cu oamenii. 

Am avortat (lepădat, pierdut) copii fără de voia mea. 

Am împovărat şi bătut fără milă animalele, ba am şi ucis pe unele. Am chinuit 

păsările şi animalele. 

Porunca a Vll-a 

Am avut cugete şi pofte trupeşti necuviincioase. Am stat câtăva vreme în acele 

cugete şi nu le-am scos din inima imediat. 

Am păstrat gândurile şi cugetele necurate şi m-am desfătat cu ele. N-am vrut să 

săvârşesc păcatul, dar îndulcindu-mă cu acele gânduri josnice, am păcătuit prin 

ele. 

Am căutat prilejul de a păcătui. Mi-am aţâţat singur poftele josnice în loc de a 

le stăpâni. 

Increzându-mă prea mult în puterea şi cinstea mea, nu m-am ferit a cădea în 

ispita poftelor rele şi a păcatelor grele. 

Am vorbit şi am făcut fapte necuvioase împotriva celor căsătoriţi, a celor 

necăsătoriţi, a copiilor mei şi a altora şi înaintea oamenilor mai în vârstă. 

M-am purtat cu obrăznicie, ca bărbat faţă de femei, (si ca femeie faţă de 

bărbaţi). 

Am ascultat cu plăcere vorbele şi cântecele imorale (necuviincioase) şi curveşti. 

Am plătit cu bani, mâncări, băuturi şi cu alte daruri pe lăutari, cântătorii de 

jocuri, cântăreţii cântecelor curveşti, şi pe vorbitorii măscăriciunilor. 

Am făcut, ţinut în casă şi am privit cu plăcere chipul ilustraţiilor, tablourilor, 

statuielor şi alte lucruri necuviincioase ale păcatului desfrânării. Le-am atârnat 

pe pereţii casei. Am un teanc (ori câteva) ilustrate de acestea necuviincioase pe 

masă. Am pus fotografii şi ilustrate în ramele Sfintelor Icoane şi pe altele în 

rând cu Sfintele Icoane, pe peretele de răsărit. 

Am citit cărţi eretice, potrivnice religiei, curveşti şi necuviincioase, ba le-am 

împrumutat şi altora pentru a le citi. 

Am căzut în necurăţie în timpul somnului. M-am întinat fiind treaz. Din 

dezmierdare, din frică, şi din mare supărare. 

Mi-am stricat fecioria cu malahia şi acum încă mai fac aceasta. Am făcut 

malahie cu altul şi altul cu mine, bărbat cu bărbat, cu femeie, cu copii. Am făcut 

malahie femeie cu femeie. 

Am privit fete străine cu gânduri necurate şi am poftit fecioară, văduvă şi 

femeie cu bărbat, faţa mirenească, bisericească, rudenie şi de altă lege. 

Am preacurvit cu dobitoace şi păsări. 

Am păcătuit: a) curvit cu fecioară sau văduvă; b) preacurvit cu femeie 

căsătorită; c) cu feţe bisericeşti; d) cu rudenii de sânge; e) sau cu femei (bărbat) 

de altă lege? 

Am trăit în concubinaj? 

Am păcătuit cu soţia mea când era însărcinată? Am păcătuit cu alte femei (ca 

femeie cu alţi bărbaţi)? 

Am păcătuit cu soţia mea (cu alte persoane) pe dinapoi ca dobitoacele. 

Am păcătuit cu soţia mea (cu bărbatul meu), sâmbăta, Duminica, lunea, 

miercurea, vinerea, în cele 4 posturi şi în ajunurile din cursul anului. 

Am păcătuit în timpul curgerilor de sânge (lunare) şi până în 40 de zile de la 

naşterea copilului. 

După naşterea pruncului am călcat Sfânta Pravilă mergând la Sfânta Biserică 

înainte de 40 de zile. 

Ca tată am culcat cu mine fetele mărişoare şi ca mamă băieţii cu mine într-un 

pat. 

Am jucat la horă, baluri, serate, nunţi, cumetri; am cântat cântece curveşti, am 

vorbit măscăriciuni. Am râs neoprit şi fără de socoteală. 

Am umblat din casă în casă fără de treabă şi acolo mi-am pornit gura spre multe 

feluri de vorbe netrebnice, smintitoare şi pierzătoare de suflete. 

Am răpit fecioară sau femeie căsătorită, divorţată. . . necăsătorită, văduvă, am 

păcătuit cu ea înainte de a mă logodi şi cununa după rânduiala Sfintei Biserici? 

Pe unele le-am necinstit şi lăsat, am necinstit-o pentru a mă cununa cu ea. 

Am jucat cărţi, biliard, popice, table, riscă, prâsnel, etc, prin care m-am păgubit 

sufleteşte pe mine şi pe alţii. 

M-am căsătorit cu femeie de altă lege. M-am căsătorit în acelaşi timp cu două 

femei. M-am căsătorit cu altă femeie, câtă vreme nu eram divorţat de cea dintâi. 

Nu m-am îngrijit, nici ostenit a salva din desfrânare pe cei căzuţi în prăpastia 

acestui păcat? 

Porunca a VlII-a 

Mi-am pus în gând să fur din averea aproapelui meu, a Sfintei Biserici, 

Mănăstiri etc, să înşel şi să nu plătesc ce sunt dator. Am avut mare poftă de a 

mă îmbogăţi. Am înşelat. Am vândut marfă rea în loc de bună. . . vin, lapte cu 

apă. Am luat preţ mai mare decât făcea marfa. Am înşelat cu cântarul, şi altfel, 

la cumpărat şi la vândut. 

Am asuprit pe alţii să-mi vândă şi să-mi lucreze ieftin, să-mi cumpere scump şi 

pentru alte pricini pentru a mă îmbogăţi. 

Prin viclenia şi falsitatea mea, am păgubit pe aproapele, Biserica şi Neamul. 

Am luat de la alţii dobândă mai mare decât se cădea. 

Am nedreptăţit pe aproapele, cinstindu-1 după haine, avere, situaţie lumească, 

deşertăciuni... nu după credincioşia, virtutea, meritul adevărat prin: nesocotirea 

dreptăţii legale, facerea de rânduieli sau regulamente nedrepte, împărţirea 

darurilor sau a funcţiilor nu după meritul fiecăruia, ci după favor, violând cele 

şase porunci din Decalog, privitor la iubirea aproapelui. 

Am furat ceva de la soţul (soţie) meu, de la părinţii mei şi ca slugă de la 

stăpânii mei. Am răpit, am silnicit, m-am lăcomit, am nedreptăţit. 

Am găsit lucruri străine şi auzind ale cui sunt, nu le-am dat înapoi. . . le-am 

tăinuit şi le-am oprit în folosul meu. 

Am luat în timpul războiului lucruri rămase de la refugiaţi, aliaţi şi de la 

potrivnici. 

Am fost nemulţumit cu starea mea. . . adeseori m-am tulburat groaznic, 

neîmpăcându-mă cu soarta mea. 

Am luat şi ascuns ceva din averea străină şi n-am dat înapoi. 

M-am pornit cu ură de moarte asupra celor ce m-au furat. 

Am jefuit pe aproapele meu de cinstea şi devotamentul carierei sale. 

Am jelit morţii păgâneşti. Am făcut glume, râs, poveşti deşarte, am jucat mişca 

şi alte neorânduieli şi obrăznicii, am stat nepăsător la priveghiurile morţilor. 

Am pus bani la crucea lor de pe piept. Am aruncat bani peste ei în groapă. 

Am dat şi alte lucruri peste groapa lor. Am spart oala la darea lor în groapă. . . 

m-am purtat ca un fur faţă de repausaţii mei. . . n-am dat pomenirile şi pomenile 

ce eram dator a le face pentru ei. 

Am luat lucruri, bani, ceară, untdelemn de la Sfânta Biserică şi nu le-am dat 

înapoi. 

Am răpit din averea schiturilor, mănăstirilor, bisericilor. 

Am dus jertfă la Sfânta Biserică ce era mai prost. Am adus jertfă, liturghii, etc, 

la Sfânta Biserică din furaturi, osteneli străine. 

Am răpit din averea publică (obştească) de la primărie, percepţie, bancă, moşie, 

Judeţ, Stat, Administraţia Pădurilor, etc. 

Am mutat hotarul. Am câştigat avere cu minciuni, viclenii, înşelăciuni, 

jurăminte strâmbe şi pe alte căi urâte lui Dumnezeu. 

Am dat sfat cuiva să fure, să facă rău la alţii. Am tras pe alţii la judecată 

însuşindu-mi cu bani, avere străină prin avocaţi, mărturii mincinoase şi 

jurăminte false. 

Mi-am cheltuit banii pe tutun, haine luxoase, pe felurite parfumuri, săpunuri şi 

zorzoane femeieşti, cercei, inele, salbe, mărgele, brăţări, piepteni de lux, 

farduri, creme, etc, la jocuri, petreceri cu lăutari şi ospeţe drăceşti. 

Am furat de la aproapele meu: mirean, Preot, de la om singur sau cu copii. Am 

furat lucruri de la cei sfinţiţi şi afierosiţi lui Dumnezeu, adică de la Călugări, 

Episcopi, Arhierei, Arhimandriţi, Protosingheli, Ieromonahi, Ierodiaconi şi alţi 

clerici. 

Am răpit suflete din Sfânta Biserică Ortodoxă pe care le-am dus în păcate, în 

urgii şi-n felurite blestemăţii. 

Am răpit dregătoria (slujba) pentru câştig, fără a fi vrednic de ea. Am 

făgăduit. . . dat bani, daruri, ori altceva. . . ca Simon vrăjitorul, pentru 

cumpărarea Darului Duhului Sfânt, ca să mă fac călugăr, Diacon, Arhiereu, să 

dobândesc ranguri, demnităţi bisericeşti, de care nu eram vrednic, furând astfel 

darul şi păcătuind groaznic înaintea lui Dumnezeu şi a dreptăţii Lui. 

Am furat din vremea zilelor Sfinte. 

Am jefuit, profanat mormintele. 

Nu m-am ţinut de învoiala, tocmeala, contractul şi de făgăduinţele făcute cu 

alţii. 

N-am lucrat după puterea mea în slujba oamenilor şi a Sfintei Biserici sau a lui 

Dumnezeu; ci m-am lenevit a împlini datoria după starea mea ce am avut-o. 

Nu mi-am plătit datoriile mele. Am făcut declaraţie falsă la percepţie. 

N-am dat milostenie acelor pe care i-am văzut în lipsă. 

N-am căutat a înlătura clevetirea, paguba ce venea asupra aproapelui meu, când 

mi-a stat în putinţă să fac aceasta. 

Am spart case. . . am furat lucruri, vite, păsări, ouă şi altele. 

Am primit pe hoţii nepocăiţi şi lucruri furate în casa mea şi le-am ascuns. 

Am hoţit în bande tâlhăreşti, îngrozind, terorizând lumea. . . am ieşit înaintea 

oamenilor şi i-am jefuit la drumul mare. 

Am stricat din răutate, averea străină: fâneţuri, grădini, semănaturi, pomi şi 

altele. 

N-am întors paguba făcută aproapelui meu. 

Am adunat bani cu acte false şi cu vicleşug. Mi-am însuşit bani de la pantahuză 

(condica de strâns) pentru Sfânta Biserică. 

Am bănuit (năpăstuit) pe alţii pentru păgubirea averii mele, a cinstei, etc. Am 

judecat şi osândit pe alţii pe nedrept. Am răpit pacea aproapelui meu. Am 

stricat numele bun al cuiva. 

Am băgat vrajbă între oamenii mireni şi între sfinţiţii slujitori ai Sfântului Altar. 

Am păgubit pe aproapele meu cu minciuni şi vicleşuguri. Am împiedicat pe 

aproapele cu felurite hule şi mijloace a dobândi vre-un bine. 

N-am pus piedică clevetirilor pornite asupra altora când am putut şi astfel aceia 

au păgubit mult de pe urma acelor clevetiri. 

Am moştenit avere agonisită de părinţi. . . prin furturi, jurăminte mincinoase, 

înşelătorii şi felurite apucături nedrepte. 

Am dat învăţături mincinoase contrare învăţăturilor Sfintei Biserici Ortodoxe, 

prin care s-au pierdut mulţi creştini, căzând în prăpastia ereziilor şi a ateismului. 

Porunca a IX-a 

Am mărturisit strâmb împotriva aproapelui meu înaintea oamenilor. 

Am grăit minciuni cu care am adus altora pagubă sufletească şi trupească. 

Nesocotind sinceritatea, am grăit şi umblat cu felurite minciuni. 

Am fost silit uneori chiar peste voia mea, a spune minciuni. 

Am grăit şi am umblat cu făţărie şi am vătămat cinstea şi numele bun al 

aproapelui. Am calomniat, am clevetit. 

M-am legat pe mine şi pe alţii cu jurământ a tăgădui ce am furat eu sau alţii. 

Fiind pârât m-am apărat înaintea judecăţii cu mită, mărturii mincinoase şi 

jurăminte strâmbe. 

Mi-am micşorat pedeapsa cuvenită prin avocaţi plătiţi, mărturii false şi 

jurăminte mincinoase. 

Am prepus, judecat rău, clevetit, calomniat, ponegrit, batjocorit, osândit, 

băgând în primejdii grele pe alţii. 

Am fost urâtor de adevăr şi iubitor, făcător şi lucrător de minciuni. 

Am stat la îndoială cu sufletul meu când trebuia să zic: "da" sau "ba". 

Am fost nestatornic în credinţă şi-n cuvântul bun ce l-am dat. Am vorbit cu 

două, ori mai multe înţelesuri. Am vorbit altfel decât am gândit şi am gândit 

altfel decum am vorbit. 

Am umblat cu şiretenii şi linguşiri. 

Porunca a X-a 

Corectat 



Am poftit averea, femeia, copii, vitele, fericirea şi orice lucru al aproapelui 

meu. 

Am ajutat prin vorbe şi fapte la poftirea, vinderea şi înstrăinarea averii 

aproapelui, a mirenilor, a persoanelor sfinţite, Călugări, Preoţi, Arhierei, ale 

Sfintei Biserici, Schituri, Mănăstiri şi alte locaşuri de binefacere obştească. 

Am poftit, vorbit şi contat pe avere străină. 

CELE ŞAPTE PĂCATE DE MOARTE 

Mândria 

M-am mândrit, trufit, lăudat, obrăznicit, înălţat cu gândul, făţărnicit, depărtat de 

poruncile lui Dumnezeu, obişnuit a păcătui. 

Am iscodit, am căutat slavă deşartă. Am fost făţarnic şi m-am făţărnicit. 

Am obiceiuri rele şi nu le-am părăsit nici până acum. 

Am pregetat a face fapte bune şi a vieţui creştineşte. 

M-am depărtat de poruncile Dumnezeieşti. 

Am avut şi mi-am făcut voie prea slobodă spre felurite păcate. 

Am căutat să am ciudăţenie şi singularitate trufaşă. 

Sunt încăpăţânat. Sunt nesupus. Sunt ambiţios. M-am îngâmfat. 

Sunt prea îndrăzneţ la a face rău, obraznic şi fără de ruşine. Mă încred în sine- 

mi şi în oameni, în plăcerile, bunătăţile, averile şi puterile pământeşti. 

Sunt împotrivitor, neascultător. Sunt împietrit la inimă. 

Sunt tare fudul în gătirea cu haine şi obiecte luxoase. 

Mă fălesc cu rudenii bogate şi de cinste, cu avere străină. 

Mi-am împodobit casa cu obiecte luxoase. 

Ca femeie mi-am retezat, ba chiar mi-am şi tuns părul capului după moda 

veacului acestuia. . . L-am aranjat pentru a robi inimile tinerilor. 

Am purtat rochie prea scurtă, ori prea lungă. Am purtat pantofi şi ghete cu 

tocuri înalte. 

Am râs de păcatele fraţilor mei, i-am osândit pe ei şi de păcatele mele nu m-am 

îngrijit. 

M-am socotit a fi deştept şi am grăit deşertăciuni. M-am socotit a fi deasupra 

celorlalţi cu frumuseţea, cu învăţătura, cu cuvântul, cu glasul, cu cântările, cu 

sărăcia, cu îmbrăcămintea de lux, ori cu cea modestă, cu mâncărurile şi 

băuturile, cu postul, cu îngrăşarea corpului, cu slăbirea lui. 

Am căutat să fiu după moda lumii. M-am purtat după moda idolilor şi 

idolatrilor, sfidând astfel cuviinciosul port creştinesc. 

Din mândrie şi prostie am defăimat uniforma, portul călugărilor, Preoţilor 

Bisericii. 

M-am împodobit cu deşertăciuni idoleşti: cercei, mărgele, salbe, coliere, inele, 

mărţişoare, amulete, talismane, felurite fleacuri ale satanicei trufii femeieşti. 

Am pus podoabe idoleşti pe Icoana Maicii Domnului şi a Pruncului Iisus. Am 

pus cruce la gâtul Pruncului Iisus. 

Am ascultat la ferestrele şi la uşile altora. 

Am lăudat păcatele altora. 

Am dat milostenie pentru a fi lăudat de oameni. M-am rugat cu glas înalt ca să 
mă audă oamenii. 

Am intrat ca mirean (mireancă), călugăr, călugăriţă sau cleric nehirotonisit, în 
Dumnezeiescul Altar. Ca eclesiarh (ă), m-am atins din nebăgare de seamă, 
neglijenţă, cu premeditare, de Sfânta Masă, de Sfintele Vase, de Sfântul Chivot. 
Am umblat prin Sfântul Altar fără rânduială, fără evlavia cuvenită, tulburând şi 
întrerupând pe sfinţiţii liturghisitori în preoţescul lor oficiu Divin. 
M-am adunat cu alţii în Veşmântărie (Diaconic), am vorbit, râs, povestit 
deşertăciuni lumeşti, glumit, făcut felurite semne şi alte blestemaţii. 

Iubirea de arginţi şi zgârcenia 

Am fost lacom după avuţii. Am fost zgârcit şi nesimţitor, nepăsându-mi de 

lipsurile şi durerile aproapelui meu. 

Sunt nesăţios, nedrept, trădător. 

Am fost de rea-credinţă (fraudulos) luând bani străini prin înşelăciune. Am 

înşelat pe altul. Am jurat strâmb pentru a câştiga avere. 

Am silnicit şi sărăcit pe alţii prin minciuni şi vicleşug. Am strâmtorat pe cei 

slabi. 

Sunt nemilostiv şi scump. Am strâns comori şi le-am îngropat în pământ. 

Am adunat bani şi am dat cu camătă în bănci şi la particulari, iar de cei lipsiţi n- 

am purtat grijă. Am mărit magaziile pentru a strânge prisosul rodurilor, ce se 

cădea dat săracilor care piereau sufleteşte şi trupeşte de foame, de sete şi de 

golătate. Am fost grabnic a lua şi zăbavnic a da ajutor altora. Am stat la 

îndoială şi am murmurat când mi-au cerut săracii milă. 

Am lăsat, pe alţii să păcătuiască, pentru ca eu să am câştig de pe urma lor. 

Am câştigat bani şi avere cu vicleşug, înşelăciuni, minciunării, vrăji, farmece şi 

cu alte mijloace drăceşti. Am răpit din averile altora cu vicleşug, şiretenie, 

cerşetorie, ca să mă îmbogăţesc. 

Am plâns cu lacrimi amare când am pierdut pământ, vite, bani, cinste lumească 

şi altele, până ce am căzut şi în deznădăjduire. 

N-am socotit drept cum că zgârcenia ucide, iar dărnicia viază sufletele. 

Nu m-am îngrijit pentru veşnicie, n-am dat milostenie pentru sufletul meu cât 

am trăit, zicând că mi-or da copii şi mă vor dezlega preoţii. 

Desfrânarea 

Am avut gânduri necurate. 

în Duminici şi Sărbători m-am dus la cârciumi, jocuri, baruri, serate, nunţi cu 

lăutari, felurite petreceri anticreştineşti, unde am mâncat, băut, jucat. 

Am vorbit vorbe spurcate şi glume pricinuitoare dobitoceştei curvii. Am cântat 

cântări curveşti. Am făcut cu ochiul. 

Am privit felurite deşertăciuni, privelişti păcătoase, jocuri, râsuri, cu ochii mei. 

Am privit cu viclenie. 

Am pipăit trup străin, şi trupul meu propriu cu gânduri necurate. Mi-am strâns 

mâinile mele şi ale altei persoane cu gânduri necurate. 

Am făcut nunţi, botezuri, patroane. . . cu lăutari. Am jucat, dansat, bătut în 

pinteni, chiuit, plesnit în palme, am păşit şi săltat curveşte. 

Am avut visuri necurate, care mi-au venit din închipuirile pătimaşe, din 

îmbuibare şi din beţie. 

Am râs nebuneşte cu glas tare. 

Am purtat corespondenţă (scrisori) cu scopul desfrânării. 

Am făcut altor trupuri pricinuiri de păcatul curviei. 

Nesocotind sfaturile bune ale Părinţilor, învăţăturile bune ale Preoţilor, am 

umblat în căi rele, prăbuşindu-mă în prăpastia desfrânărilor. 

Am păcătuit cu rudenii, făcând amestecare de sânge. 

Am curvit în felurite chipuri. Am desfrânat cu: ochii, gura (gomorie), mişcările, 

corupând sufletele. 

Am curvit şi preacurvit sufleteşte. 

Am zis că păcatul curviei nu-i aşa mare; ci este o necesitate trupească şi 

sufletească. 

Zavistia 

Am clevetit pe alţii. Am şoptit la urechea altuia. Am făcut semne cu mâna. Am 

zavistuit pe alţii. 

M-am bucurat de paguba şi necazul altora. Mi-a părut bine când a murit altul. 

Mi-a părut rău auzind de binele altuia, de purtarea bună, de prosperitatea şi 

fericirea lui. 

Am zis la alţii să se ducă în ruşine, în temniţă, în robie, în sărăcie, la dracul şi 

altele. Am blestemat pe alţii şi am poftit în inima mea să se întâmple acele 

blesteme. 

Am umblat cu vrăji, farmece, pentru a sparge casa aproapelui meu. 

Am dorit paguba şi moartea altora. Am dat sfaturi rele şi altora să facă aşa. Am 

lăudat pe cei ce au făcut rău aproapelui meu. 

Am batjocorit, calomniind (vorbind de rău) pe alţii înaintea mai multor 

oameni, răpindu-le pacea, cinstea şi numele cel bun. 

îngreuindu-mă cu păcatul mândriei, pizmei şi al urâciunii, n-am iertat pe 

vrăjmaşii mei când mi-au cerut iertare cu umilinţă. 

N-am cerut iertare de la acei cu care am fost învrăjbit, nu le-am dat bună ziua, 

nici nu le-am mulţumit când ei m-au salutat. 

Am pândit cu viclenie şi cu gândul de a face rău altora. Din multa zavistie m- 

am umplut de patimi şi mi-am încărcat sufletul cu mulţime de păcate. 

Sunt foarte duşmănos şi iubesc aceasta. Sunt nerecunoscător. Iubesc a batjocori 

pe alţii şi mă simt mulţumit când văd pe alţii batjocoriţi. Am ură pe alţii şi ţin 

minte răul făcut de alţii. Mi-a părut bine când un om a omorât pe altul. Am 

povestit altora greşelile aproapelui meu. 

Lăcomia 

Am nesocotit şi călcat sfintele patru posturi de peste an, ajunurile, miercurile, 

vinerile şi lunile de peste tot anul, mâncând de dulce (de frupt). 

Am lăcomia pântecelui. 

M-am dus la cârciumă, unde mi-am pierdut vremea în vorbe putrede, ospeţe, 

petreceri, beţii şi blestemăţii, chiar şi în zilele sfinte de Duminici şi Sărbători. 

Am băut peste măsură şi m-am îmbătat. Am vărsat din beţie. . . ba chiar şi după 

ce m-am împărtăşit. 

Din necumpătare mi-am stricat sănătatea, tâmpit mintea, risipit averea şi mi-am 

scurtat viaţa. 

Am postit în vrăjmăşie, pentru a se păgubi, doborâ, primejdui şi omora 

vrăjmaşii mei. 

Am postit numai prin schimbarea de bucate, nu şi de felurite păcate. 

Am postit contra rânduielilor Sfintei Biserici Ortodoxe. Când ea dezlega postul, 

eu am postit împotrivă şi când hotăra post, eu împotriva mâneam de frupt. 

Mi-am pierdut timpul în mâncări şi băuturi, cu jocuri, baluri, clăci şi alte 

prăznuiri drăceşti. 

Am cârtit contra mâncărurilor. Am mâncat peste măsură, ba şi înainte şi după 

prânz şi după cină tot la fel. Am mâncat pe ascuns. Am mâncat ceva spurcat, 

sânge de animale, mortăciuni, sugrumat, pască evreiască, ş.a. 

Am fost necumpătat în cheltuieli pentru întreţinerea mea şi a familiei. 

Am vărsat din lăcomie, beţie. . . după Sfânta Anaforă, Părticele, Aghiazma 

mare, mică, chiar şi după Sfânta împărtăşanie. 

Când m-am îmbolnăvit nu mi-am căutat sănătatea, aşa cum eram dator. 

Am mâncat şi băut în Sfânta Biserică, necinstind Sfinţenia ei, prin aceasta şi 

prin alte neorânduieli. 

Am mâncat de furat. Mi-am pus în gând să fur de la alţii. Am mâncat dreptul 

altuia. 

Am învăţat pe copii noştri, pe slugile noastre să fure, pasări, poame, bucate şi 

alte lucruri de la alţii ca să mâneam. 

Am mâncat viaţa altora. 

Mânia 

Sunt tare supărăcios. M-am mâniat, sunt răutăcios. M-am iuţit asupra 

aproapelui. 

Am ură şi am strigat asupra altora. M-am certat şi chiar am dorit a mă certa cu 

alţii. Am scrâşnit cu dinţii asupra altora. 

M-am răzbunat pe alţii, în loc de a mă calma şi de a ierta. 

Am ocărât pe aproapele meu. 

N-am suferit şi nu pot suferi pe cei ce-mi fac nedreptate. 

Am blestemat. Am hulit cele sfinte, ba am învăţat şi pe copii mei. 

Am lovit pe alţii cu mânie. Am scuipat pe alţii. 

Mi-a părut rău când nu m-am putut răzbuna. 

M-am judecat cu rudele mele. 

M-am ocărât, înjurat şi bătut cu fraţii şi surorile. 

Am bătut animalele împovărate peste puterea lor. 

N-am avut răbdare. Nu mi-am stăpânit mânia. M-am mâniat pe soţie şi pe copii 

când n-am avut ţigări, haine luxoase, băutură pentru chefuri şi alte netrebnicii. 

N-am avut astâmpăr. Am prigonit pe cei buni, lepădând blândeţea şi răbdarea şi 

m-am mâniat. 

Am cârtit, lucrat împotriva rânduielilor Dumnezeieşti şi contra adevărului 

învederat. Am cârtit contra lui Dumnezeu în scârbe, prigoane, pagube, când am 

fost prigonit şi când am avut pagubă zicând: de ce bunii creştini suferă multe; 

iar păcătoşilor le merge bine. 

Am bătut pe aproapele făcând vărsare de sânge. M-am pornit cu mânie ca o 

fiară sălbatică asupra oamenilor, a casnicilor şi asupra dobitoacelor. 

Am ţinut minte răul. 

Am mustrat cu nemilostivire. Am făcut altora scârbă şi necaz, i-am clevetit, 

amărât şi tulburat. Am pornit pe alţii spre mânie şi pizmă. 

Ca părinte, ca soţ, ca învăţător, ca stăpân, ca dregător, am asuprit, am făcut 

mizerie, am bătut pe fii mei trupeşti şi duhovniceşti, soţie, elevi, subalternii 

mei, fără ca să stea ei contra mea. 

Sunt învrăjbit cu alţii şi ţin mânie pe ei şi azi. 

N-am folosit rodnicia tăcerii. La mânie am zis să fiu jidan, turc, păgân, măgar. 

Mi-am pornit limba la vorbe multe fără înfrânare. 

Am fost nerăbdător când am căzut în necaz. 

Am avut râvna nesocotită, rea, nebunească, drăcească. 

Lenea 

M-am lenevit a-mi împlini datoriile mele de: gospodar, cetăţean, creştin, de bun 

sfătuitor, educator şi luminător al fiilor mei trupeşti şi spirituali şi salvator al 

aproapelui meu din căile pierzării. 

M-am lenevit, neglijat a mă ruga lui Dumnezeu, în orice vreme şi-n orice loc. . . 

când am fost în primejdie de cădere în păcate, în necazuri, în boli şi-n diferite 

pericole. 

M-am lenevit şi scumpit a face rugăciuni, milostenii, posturi, pomeni, slujbe, 

panahizi, Sfinte Liturghii şi alte binefaceri, pentru uşurarea, odihna şi scoaterea 

din iad a sufletelor repausaţilor mei, Părinţi, moşi, strămoşi, rudenii, 

binefăcători... 

M-am lenevit a citi: Dumnezeieştile Scripturi, cărţi sfinte, reviste religiose şi 

felurite scrieri folositoare de suflet, rămânând astfel necunoscător al adevăratei 

Credinţe Ortodoxe. 

M-am lenevit a lupta bine după legile divine, contra: patimilor rele, păcatelor, 

vrăjmăşiilor, clevetirilor, răutăţilor. N-am stăruit în lupta cea bună. 

Seara m-am culcat neînchinat şi dimineaţa am plecat la treabă fără a mă ruga 

mai întâi lui Dumnezeu cu credinţă. 

Am stat la masă fără a-mi face rugăciune şi Sfânta Cruce, înainte şi după. 

M-am lenevit în rugăciunile mele, am aşteptat a-mi veni cele trebuincioase 

sufletului şi trupului, fără a munci serios pentru a le dobândi. 

în loc de rugăciune şi Sfânta Cruce, am fumat - tămâind pe diavolul - în loc de 

a mulţumi lui Dumnezeu pentru mâncare şi băutură. 

M-am lenevit a mă ruga lui Dumnezeu noaptea, când m-am trezit din somn. 

M-am lenevit a merge la Sfânta Biserică pentru a asculta Sfintele Slujbe, 

predicile, învăţăturile şi cântările dumnezeieşti. 

M-am lenevit a-mi îndeplini datoria mea de creştin, faţă de Dumnezeu, de mine 

şi de aproapele. 

Am dormitat, căscat şi m-am întins în timpul Sfintelor Rugăciuni, acasă şi în 

Sfânta Biserică. 

Am lăsat lucrurile sfinte: Icoane, Cruci, candele, sfeşnice, tămâietori, ş.a., să se 

strice. 

M-am lenevit a-mi cerceta şi mărturisi păcatele. 

M-am lenevit a face fapte bune. Sunt lenevos în darea milosteniei. Am dat 

milostenie fără socoteală, adică celor necredincioşi, vicioşi... în loc de a da 

credincioşilor creştini virtuoşi, lipsiţi, care sunt fraţi ai Domnului Hristos. 

M-am lenevit a aprinde candela, lumânarea şi tămâie sfinţită, la facerea 

sfintelor rugăciuni. 

La rugăciune n-am îngenunchiat cu amândoi genunchii, după pilda Sfinţilor 

Prooroci, a Mântuitorului, a Sfinţilor Apostoli, a tuturor Sfinţilor şi a creştinilor 

dreptcredincioşi şi osârdnici. La rugăciune am îngenunchiat numai cu un 

genunchi, precum în batjocură îngenunchiau evreii şi ostaşii, când pălmuiau pe 

Domnul Hristos, când a pătimit de bunăvoie, şi ca diavolii, care pururea 

batjocoresc şi astfel Sfânta Rugăciune. 

Mi-am măgulit lenea cu cuvintele: dacă aş fi eu într-o Sfântă Mănăstire, m-aş 

tot ruga, aş posti, aş citi cărţile sfinte, şi aşa cred că m-aş mântui. 

M-am lenevit şi scumpit a chema preotul şi a face Aghiasmă (Sfeştanie) în casă 

la fiecare zi întâi a lunii şi nici măcar odată în an. N-am sfinţit casa când am 

intrat întâi să locuiesc în ea. N-am sfinţit fântâna, nici vasele ce s-au spurcat. 

M-am lenevit a mă ruga şi a-mi face Sfânta Cruce la plecarea în călătorie şi la 

începerea şi isprăvirea lucrului. 

Am lăsat din lenevire şi zgârcenie, cimitirul şi mormântul rudelor mele 

neîngrădite. 

N-am păzit făgăduinţele date la Sfântul Botez (de-i Călugăr) nici ale 

îngerescului Chip Monahicesc. 

Din lenevire sau din rea obişnuinţă, în loc de "Iisus" şi de "Domnul nostru Iisus 

Hristos", am pronunţat, scris, numai "Isus" şi "Domnul Isus", după cum 

obişnuiesc sectarii. Aşişderea, tot din lenevire şi obişnuinţă urâcioasă, am 

retrogradat în rugăciuni şi cântări pe Maica Domnului, rostind în loc de: 

"Bucura-te, Maică, pururea Fecioară" cu îngerii şi cu Sfinţii, "Bucură-te 

mireasă, pururea Fecioară", cu lumea împătimită, zăcândă în cel rău. 

Am fost tovarăş şi prieten adeseori cu cei necredincioşi care luau în batjocură 

Sfânta Credinţă şi Sfintele Taine ale Sfintei Biserici Ortodoxe. 

Am lăsat adeseori învăţătura cea bună, ba chiar am urât-o şi am defăimat-o. 

Am amânat pocăinţa de azi pe mâine, de la un post la altul, de la un an la altul, 

împiedicând astfel cu fapta şi cu cuvântul şi pe alţii de a o face. 

• Stând la Sfânta Rugăciune, la cântare, la Sfintele Slujbe şi la ascultarea 
cântărilor Dumnezeieşti, mi-am lăsat mintea să hoinărească la lucruri, viclenii şi 
păcate lumeşti. 

• M-am lenevit şi n-am păzit poruncile date de Părintele meu Duhovnic la Sfânta 
Spovedanie. 

• Am fost nebăgător de seamă. M-am lăsat bântuit de spiritul vicleşugului, 
necurăţiilor, nălucirilor, schimbării gândurilor bune cu cugete şi hotărâri rele. 

• M-am lenevit a creşte pe fii şi finii mei (şi pe cei încredinţaţi îngrijirii mele) în 
învăţătura şi frica Domnului. 

• M-am lenevit a certa şi pedepsi pe fii mei trupeşti şi sufleteşti pentru abateri de 
la dreapta credinţă şi de la vieţuirea creştinească. 

• M-am lenevit a-mi spovedi toate păcatele de patru ori pe an, nici de trei, două şi 
nici măcar o dată pe an. M-am spovedit fals, acoperindu-mi păcatele cu 
vicleşug şi minciuni. N-am mărturisit şi gândurile nesocotite la duhovnic 
iscusit, spre a nu cădea din dreapta credinţă. 

• Am umblat din Duhovnic în Duhovnic, căutând pe cel ce-mi va da un canon 
mai mic, pe cel ce ar zice numai ca mine, şi astfel am precupeţit Sfânta Taină a 
Spovedaniei. 

• Nu mi-am împlinit canonul de la Sfânta Mărturisire. 

PĂCATE STRĂINE 

• Am căzut în păcate străine cu cuvântul, cu felurite semne viclene şi cu fapte 
rele. Am poruncit altora să păcătuiască. Am îndemnat pe alţii să facă păcate. M- 
am învoit cu alţii la felurite păcate. Am ajutat pe alţii a păcătui. 

• Am putut dar n-am voit să împiedic pe alţii a face păcate. Am ştiut sigur 
păcatele altora, dar le-am tăinuit. Am întărâtat pe semenii mei la mânie, 
provocându-i a păcătui prin vorbe rele, drăcuieli, înjurături de cele Sfinte, 
sudalme, jurăminte, bătăi, vărsări de sânge ba chiar la omoruri. 

PĂCATE ÎMPOTRIVA MILOSTENIEI SUFLETEŞTI 

• N-am îndemnat pe păcătos să părăsească păcatul şi să petreacă o viaţă mai 
bună, creştinească, duhovnicească, bineplăcută lui Dumnezeu. 

• N-am învăţat pe cel neînvăţat şi nepriceput. N-am sfătuit bine pe cel ce are 
trebuinţă de sfat. 

• Nu m-am rugat lui Dumnezeu pentru aproapele. 

• N-am mângâiat pe cel întristat. N-am suferit ocările cu răbdare. 

• N-am iertat greşelile celor ce mi-au greşit. 

PĂCATE ÎMPOTRIVA MILOSTENIEI TRUPEŞTI 

• N-am dat de mâncare celui flămând. N-am adăpat pe cel însetat. N-am îmbrăcat 
pe cel gol. 

• N-am mers să cercetez pe cei din închisoare. N-am cercetat pe cei bolnavi. 

• N-am primit pe cel străin în casa mea. 

• N-am îngropat pe cei morţi. 

CREDINŢA 

• Din neluare-aminte, uneori cu ştiinţă, ba şi premeditare, am neglijat şi părăsit 
virtuţile creştineşti, şi m-am dedat la vicii. 

• Nu m-am ostenit la a cerceta cu luare-aminte Dumnezeieştile învăţături ale 
Sfintei Biserici Ortodoxe, pentru a cunoaşte dreapta învăţătură, a mi-o agonisi, 
dezvolta, folosi şi apăra, aşa cum i se cuvine unui binecredincios creştin. 

• Nu m-am ostenit cu chibzuială şi sârguinţă a cunoaşte pe Dumnezeu din cartea 
naturii, din lucrările Sale, din univers. M-am lăsat orbit a nu vedea pe 
Dumnezeu din cereasca lume a planetelor şi în sufletul omenesc. 

• M-am îndoit, ba am şi nesocotit superioritatea sufletului omenesc. 

• Nu m-am ostenit a pătrunde cât mai adânc în Simbolul Credinţei, "Crezul" şi 
pentru a cunoaşte Sfânta noastră Credinţă Ortodoxă. Nu m-am silit a-mi agonisi 
o credinţă vie în Dumnezeu. 

• Am avut îndoială în judecata particulară, universală, cu răsplătirea vremelnică 
şi veşnică a faptelor omeneşti. 

NĂDEJDEA 

• In necazuri, primejdii şi nefericiri am şovăit a nădăjdui în ajutorul lui 
Dumnezeu. 

DRAGOSTEA 

• Nu m-am silit a aprinde în mine focul dragostei Sfinte. 

• Nu m-am silit cu bună chibzuială a-mi câştiga puternicele virtuţi cardinale. Am 
nesocotit înţelepciunea de sus, prin care toate se fac bune şi de mare folos 
vremelnic şi veşnic. Am nesocotit Dreptatea, prin care omul devine plăcut, ales 
lui Dumnezeu. Am nesocotit Cumpătarea sau Infrânarea prin care mulţi s-au 
curăţit de păcate, sfinţindu-se Domnului. Am nesocotit Tăria sau Bărbăţia 
spirituală prin care mulţi, chiar şi păcătoşi, au ieşit biruitori asupra răului, 
încununându-se. 

• Cum mi-am folosit libertatea în cursul vieţii pământeşti: în virtuţi sau în vicii? 

După mărturisirea tuturor păcatelor, încheiem astfel: pentru toate aceste 
păcate făcute de mine şi pentru care sunt vinovat înaintea lui Dumnezeu, mă 
căiesc, îmi pare foarte rău, şi mă hotărăsc să nu le mai fac. Pentru aceasta vă 
rog, rânduiţi-mi canon, Sfinţite Părinte, iertaţi-mă, binecuvântaţi-mă şi vă rugaţi 
pentru mine păcătosul. 

